15 Mvutu ya pima* ke manisaka nganzi,+Kansi ngogo ya nku* ke tedimisaka makasi.+2 Ludimi ya bantu ya mayele ke sadilaka nzayilu mbote,+Kansi munoko ya bazoba ke basisaka buzoba.3 Meso ya Yehowa kele bisika yonso,Yo ke talaka bantu ya mbi ti bantu ya mbote.+4 Ludimi ya pima* kele nti ya luzingu,+Kansi kutuba ya nioka-nioka ke katulaka kivuvu.*5 Zoba ke zitisaka ve ndola ya tata na yandi,+Kansi muntu ya mayele ke ndimaka nde bo sungika* yandi.+6 Na nzo ya muntu ya lunungu, bima ya ntalu ke vandaka mingi,Kansi bima* ya muntu ya mbi ke natilaka yandi mpasi.+7 Munoko ya muntu ya mayele ke mwangaka nzayilu,+Kansi yo kele ve mutindu yina sambu na ntima ya zoba.+8 Kimenga ya bantu ya mbi kele kima ya nzanzi na meso ya Yehowa,+Kansi kisambu ya bantu ya mbote ke pesaka yandi kiese.+9 Yehowa ke mengaka nzila ya muntu ya mbi,+Kansi yandi ke zolaka muntu yina ke landaka lunungu.+10 Ndola ke monanaka diambu ya mbi* na muntu yina ke yambula nzila,+Kansi muntu yina ke mengaka nde bo nganina yandi ta fwa.+11 Kana Yehowa lenda mona bantu yina kele na Maziamu* mpi na kisika ya lufwa*+Yandi lenda mona kibeni mambu yina kele na ntima ya bantu!+12 Muntu ya ke vwezaka ke zolaka ve muntu yina ke sungika* yandi.+Yandi ta lomba ve ndongisila na bantu ya mayele.+13 Ntima ya kiese ke salaka nde luse kuvanda na kiese,Kansi mawa ke niokulaka mabanza.+14 Ntima yina kele ti mayele ya kubakisa mambu ke sosaka nzayilu,+Kansi munoko ya bazoba ke landaka* buzoba.+15 Bilumbu yonso ya muntu yina bo ke monisa mpasi ke vandaka mbi,+Kansi muntu yina kele ti ntima ya kiese* ke vandaka na nkinsi konso ntangu.+16 Kuvanda ti bima fioti na boma ya Yehowa kele mbote+Kuluta kuvanda na kimvwama mingi ti basusi.*+17 Kudia ndunda kisika zola kele, kele mbote+Kuluta kudia misuni ya ngombe ya mafuta* kisika kimbeni kele.+18 Muntu yina ke waka makasi nswalu ke basisaka ntembe,+Kansi muntu yina ke waka ve makasi nswalu ke lembikaka kuswana.+19 Nzila ya molo kele bonso lupangu ya bansende,+Kansi nzila ya muntu ya mbote kele bonso nzila ya nene ya kukonda ngumba.+20 Mwana ya mayele ke pesaka tata na yandi kiese,+Kansi zoba ke vwezaka mama na yandi.+21 Buzoba kele kiese sambu na muntu yina me konda mabanza ya mbote,*+Kansi muntu ya luswasukusu ke kwendaka kaka na ntwala.+22 Mambu ya muntu ke zola kusala ke nungaka ve kana kusolula* kele ve,Kansi mambu ke nungaka na nzila ya bandongisi mingi.+23 Muntu ke waka kiese na kupesa mvutu ya mbote,*+Mpi ngogo yina bo me tuba na ntangu ya mbote—yo ke vandaka mbote kibeni!+24 Sambu na muntu yina kele ti mayele ya kubakisa mambu mbote-mbote, nzila ya luzingu ke nataka na zulu,+Sambu na kukeba yandi na kukulumuka ve na Maziamu* na nsi.+25 Yehowa ta bwisa nzo ya bantu ya lulendo,+Kansi yandi ta tanina ndilu ya mufwidi ya nkento.+26 Yehowa ke mengaka balukanu ya muntu ya mbi,+Kansi bangogo ya ke pesaka kiese kele bunkete sambu na yandi.+27 Muntu yina ke bakaka luta na banzila ya luvunu ke natilaka bantu ya nzo na yandi mpasi,*+Kansi muntu yina ke mengaka avoka ta landa kuzinga.+28 Ntima ya muntu ya lunungu ke yindululaka na ntwala ya kupesa mvutu,*+Kansi munoko ya bantu ya mbi ke basisaka mambu ya mbi.29 Yehowa kele ntama ti bantu ya mbi,Kansi yandi ke waka kisambu ya bantu ya lunungu.+30 Meso yina ke sema* ke pesaka kiese na ntima;Nsangu ya mbote ke kumisaka mikwa ngolo.*+31 Muntu yina ke waka kunganina ya ke pesaka luzinguKe vandaka kisika mosi ti bantu ya mayele.+32 Muntu yina ke buyaka ndola ke vwezaka luzingu* na yandi,+Kansi muntu yina ke waka kana bo nganina yandi ke bakaka mayele ya kubakisa mambu.*+33 Boma ya Yehowa ke longaka muntu na kusala mambu na mayele,+Mpi kudikulumusa ke vandaka na ntwala ya nkembo.+
kon_Latn